Roderihs Engelharts

Oto Roderihs Engelharts (, 1819—1870) bija vācbaltiešu ārsts, Rīgas Praktizējošo ārstu biedrības prezidents (1862—1864, 1866—1868).

 Dzīvesgājums 
Dzimis 1819. gadā 23. aprīlī Tērbatā mineraloģijas un ģeoloģijas profesora Otto Morica Ludviga fon Engelharta (1779—1842) un viņa sievas Katrīnas Elizabetes Johannas, dzimušas fon Milleres, ģimenē. Mācījās Krimmera privātskolā (Krümmersche Lehranstalt) Vēravā.
Pēc medicīnas studijām Tērbatas Universitātē (1837-1841 un 1843) viņš 1846. gadā sāka strādāt par privāti praktizējošu ārstu Rīgā. No 1846. līdz 1856. gadam viņa izīrētās privātprakses plašajās telpās sanāksmes noturēja Rīgas Praktizējošo ārstu biedrība un Rīgas Dabaspētnieku biedrība.Die Geschichte der Gesellschaft Praktischer Aerzte zu Riga von 1822-1872. — 23 lpp.

1862. gadā viņu ievēlēja par Rīgas Praktizējošo ārstu biedrības prezidentu, atkārtoti 1866. gadā.
Miris 1870. gada 20. maijā Rīgā.Baltische Historische Kommission (BHK), 2025
1870. gadā Praktizējošo ārstu biedrība nopirka 37 grāmatas no viņa bibliotēkas.Die Geschichte der Gesellschaft Praktischer Aerzte zu Riga von 1822-1872. — 30 lpp.

 Atsauces 

 Ārējās saites 


Kategorija:1819. gadā dzimušie
Kategorija:1870. gadā mirušie
Kategorija:Latvijas ārsti